ลือกันให้แซด 26 ม.ค. 2553
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันอังคารที่ 26 ม.ค. 2553
26 ม.ค. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันอังคารที่ 26 ม.ค. 2553
**...ตลาดหุ้นไทยวานนี้สวิงรุนแรง ช่วงเช้าดัชนีร่วงตามดาวโจนส์ ปัญหาศาลยกฟ้อง 30 โครงการในมาบตาพุด และอีกหลายปัจจัยลบ เปิดตลาดหุ้นใหญ่ถูกกระหน่ำขายกดดัชนีเปิดร่วง 7 จุด ลงไปลึกร่วม 12 จุด จ่อหลุด 700 จุด โชคดีช่วงบ่ายมีแรงซื้อกลับ ดัชนีเด้งขึ้นมา 713 จุด ก่อนปิดที่ 710.39 จุด ร่วง 3.71 จุด มูลค่าซื้อขาย 18,240.38 ล้านบาท **...ต่างชาติ กลับมาซื้อสุทธิ 198.46 ล้านบาท จากที่ขายมาตลอด 



วิบูลย์ เพิ่มอารยวงศ์
**...ความจริงแล้วการซื้อขายวันนี้ตลาดหุ้นไทย ควรจะฟื้นตัว หลังจากสัปดาห์ก่อนลงมาทั้งอาทิตย์ แต่เผอิญปัจจัยภายนอก-ภายในประเทศไม่เป็นใจ ละการเด้งของดัชนีแค่ชั่วคราวเท่านั้น 
**...ภาวะการเมืองที่เลวร้ายลงๆ ฝรั่งขายต่อเนื่อง ตลาดต่างประเทศไม่ดี ปัจจัยเหล่านี้ทำใหตลาดหุ้นซึม จนกว่าจะถึงวันตัดสินคดียึดทรัพย์อดีตนายก 26 ก.พ. ยกเว้นมีข่าวดีมากระตุ้นสั้นๆ 
**... วิบูลย์ เพิ่มอารยวงศ์ เอ็มดี บล.นครหลวงไทย เป็นคนแรกที่ประกาศศึกแหกกฎคอมมิชชันขั้นบันไดที่ 20 ล้านบาทขึ้นไป ตอนนี้ปิดปากเงียบ ไม่รับแม้กระทั่งโทรศัพท์ กลัวถูกคำถาม ให้ความร่วมมือใช้ 0.15% หรือไม่
**...ประสิทธิ์ ศรีสุวรรณ กรรมการผู้จัดการใหญ่ บล.คันทรี่ กรุ๊ป (CGS) วันๆ วิ่งบริการลูกค้าแข่งขันกันดุเดือด งานสังคมช่วยคนเจ็บป่วย ก็ไม่เว้น ยังอุตส่าห์มีเวลาไปศึกษาเพิ่ม จนได้ปริญญาโทจากมหาวิทยาลัยเอแบคอีกใบ รับปริญญาไปหมาดๆ เมื่อวันเสาร์ที่ผ่านมา 
**...สัมมนาได้ความรู้ เชิญที่ บล.ไอร่า วันพฤหัสบดีที่ 28 ม.ค.นี้ งาน  12.30-16.30 น. ณ ห้องประชุมเอื้อวัฒนสกุล (ชั้น 9) อาคารอื้อจือเหลียง (ถนนพระราม 4) โดยนิพนธ์ สุวรรณประสิทธิ์ ผู้ช่วยกรรมการ ผู้จัดการ ฝ่ายธุรกิจหลักทรัพย์ลูกค้าทั่วไป ... อีกงาน บล.โกลเบล็ก เชิญฟัง เกาะกระแสทองคำรับปีเสือ วันเสาร์ที่ 30 ม.ค.นี้ เวลา 08.30-12.30 น. อาคารทิปโก้ พระราม 6 ชั้น 5 พบกูรูเรื่องทองคำ